Doložka
vybraných vplyvov

A.1. Názov materiálu: Aktualizácia dlhodobého zámeru štátnej vednej a technickej politiky do roku 2015 (Stratégia Fénix) 
 
        Termín začatia a ukončenia PPK: 27.5.2011-3.6.2011  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?	x			
3. Sociálne vplyvy	x			
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky

      
A.4. Alternatívne riešenia

A.5. Stanovisko gestorov
Ministerstvo financií SR (MF SR)
Informatizácia spoločnosti:
 
V doložke vplyvov žiadame vyznačiť pozitívne vplyvy na informatizáciu spoločnosti a zároveň žiadame vypracovať analýzu vplyvov na informatizáciu spoločnosti, a to nasledovne:
 
V časti 6.1. analýzy navrhujeme doplniť vety: „Áno, zverejňovaním podkladov, ako aj výsledkov hodnotenia prostredníctvom internetu, sa zavádza nová elektronická služba s úrovňou I (informatívna úroveň)“.
 
„Áno, vytvorením virtuálnej siene slávy, ktorá by zviditeľňovala a propagovala významné osobnosti z oblasti VaV v SR, sa zavádza nová elektronická služba s úrovňou I (informatívna úroveň)“.
 
Ostatné časti analýzy navrhujeme vyplniť slovom „nie“.
Stanovisko predkladateľa (MŠVVaŠ SR):
Doložka vplyvov bola upravená v súlade s predloženými pripomienkami.
 
Sekcia rozpočtovej politiky MF SR
Nesúhlasíme s tvrdením predkladateľa, že návrh nemá vplyv na rozpočet verejnej správy, nakoľko z predmetného zámeru vyplývajú zásadné systémové a inštitucionálne zmeny, ako je napr. transformácia SAV a ostatných rezortných výskumných ústavov na verejné výskumné inštitúcie, ich financovanie sa bude realizovať z grantov a súčasne zostane zachované inštitucionálne financovanie. V nadväznosti na uvedené žiadame, aby predkladateľ v súlade s Jednotnou metodikou na posudzovanie vybraných vplyvov vypracoval analýzu vplyvov na rozpočet verejnej správy, na zamestnanosť vo verejnej správe a financovanie návrhu.
Stanovisko predkladateľa (MŠVVaŠ SR):
Doložka vplyvov bola upravená v súlade s predloženými pripomienkami.
Ministerstvo práce, sociálnych vecí a rodiny SR
Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu. V nadväznosti na bod 4.1 Analýzy sociálnych vplyvov navrhujeme do bodu 4.3 doplniť pozitívny vplyv na prístup ku vzdelaniu (doktorandi) resp. zamestnaniu (post-doktorandi).
Stanovisko predkladateľa (MŠVVaŠ SR):
Doložka vplyvov bola upravená v súlade s predloženými pripomienkami.
 
Ministerstvo hospodárstva SR
Bez pripomienok
 
Ministerstvo životného prostredia SR
Bez pripomienok